Lav et referat af nedenstående tekst:

Tekst:
Danmark modtager 9750 doser af vaccine i første omgang. Ugen efter kommer der 38.025 doser og derefter 47.775 hver uge. Det oplyser Sundhedsminister Magnus Heunicke (S) på et pressemøde onsdag eftermiddag om udrulningen af vacciner. - Vi vil modtage de første vacciner på Statens Serum Institut lørdag 26. december mellem klokken 8 og 12. Kvaliteten kontrolleres, herefter køres den ud i landet, siger Sundhedsministeren. Vaccinationerne begynder søndag den 27. december. Første sted i Nordjylland, hvor man går i gang, bliver på det kommunale plejehjemme Birkebo i Aalborg klokken 9.00. Den første vaccine vil ske simultant flere steder i landet. Man har udvalgt kommuner med særlig høj smitte til at starte. På landsplan er 3.297 nye smittet onsdag, 720 indlagte - heraf 91 på intensiv og 50 i respirator. 975 doser til Nordjylland Region Nordjylland forventer at starte vaccinationer den 27. december om morgenen på hospitaler og plejehjem. I første omgang modtager regionen 975 doser, der vil blive fulgt op af flere leverancer over de kommende uger. Der vil i første omgang blive vaccineret på det kommunale plejehjem Birkebo i Aalborg Kommune. Umiddelbart herefter vil der starte vaccination på Aalborg Universitetshospital og Regionshospital Nordjylland. - Rækkefølgen for hvilke plejehjem, der får tilbudt vaccinen, prioriteres efter kommunernes smittetryk samt plejehjemmenes størrelse og de enkelte plejehjems parathed, siger Jan Nybo, chef for regionens COVID-19 vaccineindsats. Vaccinationen vil foregå på selve plejehjemmet og bliver givet af en praktiserende læge. Plejehjemsbeboere og personale på vagt har mulighed for at modtage vaccinen. Herefter vil regionen også gå i gang med at vaccinere frontpersonale og særligt sårbare patienter på regionens hospitaler. I første omgang skal vaccinen gives til frontpersonale, der håndterer COVID-19-patienter. Der vil blive vaccinationssteder på Aalborg Universitetshospital i Aalborg (Syd), og Thisted samt på Regionshospital Nordjylland i Hjørring. Den brede befolkning skal vente Når de 975 doser er blevet brugt på hospitalerne og på plejehjem, vil der efterfølgende komme nye doser og nye vaccinationstyper. I takt med, at der tilfalder regionen yderligere doser og nye vaccinetyper, vil vaccinationsindsatsen blive opskaleret til også at omfatte vaccinationscentre (TestCenter Danmark) samt et udkørende team. I vaccinationscentrene er målgruppen den brede befolkning, og den præcise opstartsdato for disse vaccinationssteder kendes ikke lige nu, da den afhænger af antallet af vaccinedoser, der tilfalder regionen – og hvornår de kommer til Nordjylland.

Referat:
Vaccinationerne begynder søndag den 27. december. Første sted i Nordjylland, som får glæde af coronavaccinen, bliver Plejehjemmet Birkebo i Aalborg.